Vidite, ako ste išta nalik meni,
uvideli ste da je sve teže i teže da se okrenete u poslednje vreme
a da ne vidite reči kao što su „slobodan uzgoj“,
„direktno sa farme“,
„organski proizvedeno“,
naročito ovde u Koloradu.
Kako smo poslednjih godina postali savesniji u vezi sa time kako jedemo,
ove nekad nepoznate reči su dospele u naš svakodnevni rečnik.
Kada smo počeli da obraćamo više pažnje
na način na koji je hrana koju jedemo u sprezi sa našim telima
i sa zemljom,
industrija hrane je morala da posluša.
A rezultati su bili zaista moćni.
Za vas iz država kao što su Vašington i Oregon
i, naravno, moji Kolorađani -
(Ovacije)
svi vi znate o čemu pričam.
Jer ovo nije...
Reči „potpuno prirodno“ i „domaći uzgoj“ ne koriste se samo u ishrani.
Postoji potpuno nova industrija koja sada koristi ovaj jezik.
Znate je.
To je marihuana,
industrija koja je oporezovala prodaju
proizvoda u vrednosti od oko šest milijardi dolara u 2016.
Šta ako vam iznesem
da su neke stvari koje mislite da znate o legalizovanoj marihuani
možda pogrešne?
Slušajte, shvatam -
pričanje o problemima sa legalnom travom je prilično brz način da vas ne pozovu
u kul društvo.
Znam to bolje od mnogih,
ali ipak nameravam da to uradim.
Prvo, pre nego što počnem, hoću da budem kristalno jasan u vezi sa jednom stvari:
moja borba nije protiv neobaveznog korišćenja marihuane odraslih osoba.
Nije me briga za to.
Ono za šta duboko brinem je ova nova industrija,
koja nastoji da nas ubedi da konzumiramo nešto prirodno
dok rešavamo društvene probleme,
a nije tako.
Hajdemo da počnemo sa malim uvodom u marihuanu.
Kanabis je biljka koja raste prirodno
i bila je korišćena u tekstilnoj industriji,
čak i u tradicionalnoj kineskoj medicini,
hiljadama godina.
Knjiga postanja 1:12 nam čak govori:
„Dao sam vam sve semenje biljaka i trave da koristite.“
Do mikrofona je - ima nekakvu TV propovedačku draž.
(Smeh)
Kanabis je sačinjen od stotina različitih hemikalija,
ali dve od tih hemikalija su daleko najinteresantnije.
To su CBD i THC.
U CBD-u se nalaze skoro sva medicinska svojstva.
To je neverovatno fascinantan deo biljke
sa stvarnim potencijalom da pomogne ljudima.
Takođe, on je potpuno neopojan.
Mogli biste da se kupate u njemu dok pušite čist CBD,
i pijete smuti od CBD-a,
i još uvek ne biste mogli da se naduvate.
(Smeh)
Pokušao sam.
(Smeh)
Nisam, nisam.
To bi koštalo puno.
(Smeh)
Za tako zanimljiv i izuzetan deo biljke kao što je CBD,
on zapravo čini veoma mali deo komercijalnog tržišta.
Pravi novac se stvara onom drugom hemikalijom -
THC-om.
THC je prirodni deo biljke od kojeg se naduvate.
Pre sedamdesetih,
kanabis je sadržao manje od polovine jednog procenta THC-a.
To je ono što se prirodno dešava.
Tokom poslednjih 40 godina, kako smo postali bolji baštovani, taj -
(Smeh)
taj procenat THC-a je počeo polako ali sigurno da raste,
sve do nedavno kad su hemičari počeli da se uključuju.
Oni su pomerili cikluse rasta -
izvinjavam se - pomerili su uzgajanje isključivo unutra,
a cikluse rasta su ekstremno i neprirodno skratili.
Takođe su počeli da koriste pesticide i đubriva
na načine zbog kojih bi trebalo da se zabrinemo.
U stvari, nedavno sam pričao sa drugom
koji je skoro dao otkaz na pogonu za komercijalno uzgajanje
jer je bio zabrinut zbog hemikalija
sa kojima su mu tražili da radi.
Neke od njegovih kolega su zapravo podsticali
da nose zaštitna odela
dok prskaju hemijske koktele na biljke.
Sa takvom vrstom manipulacije,
proizvodi koji se danas prodaju mogu sadržati preko 30% THC-a.
A naši koncentrati -
naši koncentrati mogu zapravo sadržati preko 95% THC-a,
što znatno odudara od prirodne biljke.
Slušajte, ovo nije trava vašeg dede.
(Smeh)
Ovo nije trava vašeg oca.
Ovo nije čak ni moja trava.
(Smeh)
Ako ste ikada išli u jedan od hiljade dispanzera
koji su iznikli prethodnih godina,
znate da je THC ono što zaista prodajemo u njima.
Svaka vrsta trave koju kupujete komercijalno
ima prikazano koliko THC-a sadrži,
kao i naši drugi, mnogo popularniji proizvodi
kao što su električni vejporajzeri, kafe, sladoledi,
začini, granole, žvake, slatkiši,
peciva,
čepići.
(Smeh)
I, naravno, lubrikant.
Prilično - ne, stvarno -
(Smeh)
skoro sve što možete zamisliti što se unosi u telo.
Većina vrsta kanabisa koje se prodaju danas -
nisu zapravo kanabis.
To je THC ili u svom čistom obliku,
ili sa izuzetno visokom i neprirodnom koncentracijom.
A reći da smo legalizovali travu je dobro smišljena obmana.
Komercijalizovali smo THC.
A to se dogodilo zaista brzo.
Razlog zbog kog je komercijalno tržište tako brzo buknulo je taj
što može da se zaradi mnogo novca
zadovoljavanjem i povećavanjem naše želje da budemo naduvani.
A taj novac više ne zarađuju porodične radnje.
Tako da industrijske grupe i korporacije -
grupe kao što je Savez za pravila narkotika,
Projekat za zakone o marihuani,
Arkvju investment,
Asocijacija industrije kanabisa -
oni su proterali i pomogli da se protera mnogo manjih uzgajivača.
Ovi lukavci znaju da je najbolji način da nastave da profitiraju na nama
ako prate pravilo 80/20 industrije alkoholnih pića.
Jednostavno je - to je kad je 80% proizvoda konzumira 20% potrošača -
problematičnih korisnika.
Bogati, beli lobisti trave -
i stvarno, oni su skoro svi bogati, beli muškarci -
znaju da ćemo konzumirati više onoga što prodaju
ako povećaju jačinu.
Takođe znaju da su šanse dva puta veće da ćemo redovno konzumirati THC
ako godišnje zarađujemo manje od 20 000 dolara,
u odnosu na one koji zarađuju preko 50 000 dolara godišnje.
Drugim rečima, što ste siromašniji,
veće su šanse da ćete potrošiti pare na njihove proizvode.
A u ovoj zemlji, prihod i rasa visoko koreliraju.
Jedan od razloga koje često čujemo u prilog legalizaciji marihuane
je taj što će pomoći da se zaustave disproporcionalne stope hapšenja
među manjinama,
što je nešto što treba da brine svakog u ovoj prostoriji.
Nažalost, ne moramo da gledamo dalje
od stope hapšenja maloletnika ovde u Koloradu
da se suprostavimo tom argumentu.
Prema odeljenju javne bezbednosti u Koloradu,
otkad smo otvorili maloprodaje 2014. -
od kojih su skoro sve u siromašnim, manjinskim naseljima -
videli smo smanjenje od osam procenata u hapšenju bele dece
za sve aktivnosti u vezi sa travom.
Dobro je za njih.
Tokom tog istog perioda,
došlo je do povećanja od 29% u hapšenju hispanske dece
za aktivnosti u vezi sa travom,
i 58% povećanje u hapšenju crne dece za prestupe u vezi sa travom.
Čuli ste to, zar ne?
Mi zapravo sada hapsimo više ljudi u boji u Koloradu
nego pre komercijalizacije.
A ne čitate to u novinama.
Odeljenje za bezbednost u Koloradu.
Legalna marihuana dolazi u fokus.
Drugi veliki problem koji imamo je sa stopama suspenzije u školama.
Dakle, škole u koje idu preteženo belci -
to jest, imaju 25% ili manje manjinske populacije -
u prvoj celoj godini prikupljanja podataka nakon komercijalizacije,
te škole su ukupno imale 190 suspenzija u vezi sa narkoticima,
od kojih su skoro sve zbog THC-a.
U istom trenutku,
škole sa 75 do 100% manjinske populacije
su imale 801 suspenziju u vezi sa narkoticima,
od kojih su skoro sve bile zbog THC-a.
Kad se diskutuje o manjinskim populacijama,
jedna koja je, nažalost, često izostavljena iz razgovora
je LGBTQ zajednica.
Pripadnici ove zajednice imaju dva puta veće šanse da konzumiraju THC
nego oni koji se identifikuju kao heteroseksualci ili cisrodni.
Oni takođe, nažalost, imaju veće stope mentalnih bolesti
i samoubistva.
Prema studiji objavljenoj 2014. godine zvanoj „Propast trave“,
vidimo da neprirodno visoki nivoi THC-a nađeni u današnjim proizvodima
zapravo stvaraju te probleme.
Čine ih gorim.
Nažalost, to izgleda da ne znači mnogo
ljudima koji prodaju ove proizvode,
jer, kao što ste upravo videli,
ovo je dobra potrošačka baza.
Slušajte - shvatam.
U mnogim krugovima, legalizovana marihuana je van svakog kritičkog ispitivanja.
Ali treba da započnemo ovaj razgovor,
jer ono što se prodaje danas nije prirodno,
a lobisti i industrija koriste društvenu pravdu kao paravan
da bi se obogatili.
Moje lično putovanje do trezvenosti me je navelo da započnem ispitivanje
onoga što sam video;
to je nekako jedna od stvari koje smo naučeni da radimo.
Kad sam napustio Bolder i došao u Vašington
u 12. godini života,
prebačen sam u svet gde je obuća koju nosiš
značila više nego bilo šta drugo.
Moja porodica je bila suviše siromašna da bi pomogla da igram tu igru.
Tako da sam se suočio sa prilično stvarnom krizom identiteta.
Na ovoj novoj sceni gde postoji više asfalta nego krošnji,
čoveče, ja prosto nisam znao ko sam.
Popušio sam travu po prvi put
kad sam imao 13 godina.
I dopalo mi se.
(Smeh)
Odmah sam našao društvenu grupu,
a takođe sam zaista voleo da budem naduvan.
Konačno sam pronašao način da ovo ućutkam.
Brzo sam prešao na druge droge i alkohol,
i nešto mi je prosto kliknulo u glavi.
Bio sam svakodnevni korisnik u roku od par meseci.
Moje korišćenje zavisnih supstanci nalikuje na mnoge priče
koje sam siguran da ste čuli pre.
Počelo je kao zabava,
postalo je strašno,
a onda je bilo prosto neophodno.
Dovoljno sam rekao.
Poslednji put sam se „razbio“ 15. juna 1996. godine.
I ja -
(Aplauz i ovacije)
Hvala vam.
Proveo sam poslednju 21 godinu pokušavajući da vratim život u red,
kao i pokušavajući da nađem neki mir u ovom svetu.
Jedan od načina na koji sam to radio jeste
radeći unutar organizacije za lečenje od narkotika i alkohola
prethodnih deset godina,
sa grupama kao što su Feniks multisport,
Univerzitetska bolnica u Koloradu,
i NALGAP -
Nacionalna asocijacija za lezbejke, gejeve, transrodne osobe
i biseksualce stručnjake za bolesti zavisnosti i njihove saveznike.
Čak i posle celokupnog rada na borbenim linijama,
i kao nekadašnji korisnik,
bio sam šokiran i besan kad sam počeo da posmatram
šta je komercijalizacija radila kanabisu,
jer, vidite, naša nada za nečim čistim i prirodnim
otežava nam da vidimo šta se stvarno događa,
a to je da bogati postaju bogatiji
na račun siromašnih,
pri čemu nas sve vreme lažu dok nas gledaju u oči.
(Aplauz)
Hvala vam.
Moji prijatelji, još jednom, bojim se da dozvoljavamo industriji
da iskoristi najranjivije među nama,
sa ciljem da obrne profit,
baš kao što smo videli sa duvanom i hranom u prošlim godinama.
Kad smo rekli industriji hrane
da razumemo uticaj koji imaju naše odluke
i da zahtevamo bolje za sebe i svoje porodice,
ta industrija se složila sa nama.
Postoji li bilo koji razlog zašto ne bismo mogli da isto zahtevamo
od ove i budućih industrija koje pokušavaju da dobiju deo naših plata?
Šta ako nateramo te ljude da odgovore na neka teška pitanja?
Šta ako bismo imali više očekivanja nego što imamo sada?
Jer, kako stvari stoje,
za mnoge u našoj zajednici,
trava nije zelenija na ovoj strani komercijalizacije.
Prodata im je samo kesa sa robom.
Hvala vam.
(Aplauz)
Džeremi Duhon: Znam da je ovo osetljiva tema, ali veoma važna,
tako da ti zahvaljujem sto si ovo spomenuo i što nam pomažeš da je istražimo.
Znaš, mnogo ljudi oseća zdravstvene dobrobiti
od marihuane i kanabisa.
Šta bi rekao tom delu zajednice?
Ben Kort: Zapravo mi je drago što si to spomenuo.
Mislim da jedna od najvažnijih stvari koju možemo da uradimo sada
jeste da odvojimo medicinsku upotrebu,
a naročito ono što se dešava,
i neke od ostvarenih napredaka
pri korišćenju delova te biljke, pa čak i neke lekove od cele biljke,
od komercijalnog tržišta za THC.
To je, ja mislim, ključno.
Moramo da prestanemo da ih stavljamo u isti koš,
i moramo da kažemo: „Okej, ovde je deo od koga ćete se naduvati,
a ovo ovde je lekovito.“
(Aplauz)
DžD: Dakle, zvuči kao da je tvoj govor manje u vezi sa protivljenjem kanabisu,
a više o podizanju svesti o aspektima komercijalizacije.
Jesam li lepo shvatio?
BC: Da. Dakle, nisam protiv trave.
(Smeh)
Ja sam momak okrenut ka logici.
Da ja bacam kamenje - slušajte, zavisnik sam.
Ne mogu to da radim, i ne želim to da radim.
Ali muči me i teško mi je
da vidim kako se prosto priklanjamo,
bez postavljanja teških pitanja,
a da je ovo neka druga industrija,
smatrali bismo ih odgovornim za neke stvari.
I ne, nisam protiv trave.
Ja sam momak okrenut ka razmišaljnju.
Dakle, mislite.
Ne zanima me ako pušite kad to radite,
samo ako ste odrasli.
Ako ste odrasli,
samo mislite.
(Aplauz)